Anak Bapak

**Anak Bapak** merupakan sebuah filem komedi keluarga Melayu yang diterbitkan di Merdeka Film Productions, Malaysia pada tahun 1968. Filem ini diterbitkan dalam bentuk filem hitam putih tanpa warna. Filem ini juga menampilkan dan melengkapkan tiga trio Do Re Mi bernama kumpulan trionya ialah P. Ramlee, A. R. Tompel & Ibrahim Din.

## Pengarah
Filem Anak Bapak diarah oleh pengarah P. Ramlee pada 1968.

## Sinopsis
Mengisahkan Harun seorang pengurus ladang yang suka berfoya-foya sehingga menyebabkan dia banyak berhutang antaranya Norma seorang penyanyi kelab malam yang tamakkan duit Harun. Apabila menyedari yang duit simpanannya semakin habis, Harun telah menipu bapanya Dato' Mahfiz mengatakan dia ingin berkahwin dan memerlukan wang. Dato' Mahfiz yang tinggal berjauhan dengan Harun tanpa sebarang ragu mengirim wang berjumlah 5,000 ringgit. Selain membayar segala hutangnya Harun juga menggunakan wang pemberian bapanya itu untuk membantu pekerja ladangnya yang menghadapi masalah kewangan.
Konflik timbul apabila Dato' Mahfiz datang melawat Harun dan 'isteri' sedangkan Harun masih belum berkahwin. Lantas isteri Salleh pemandunya jadi pinjaman untuk sementara. Norma yang tahu cerita sebenar mengugut akan membocorkan rahsia ini kepada Dato' Mahfiz dan meminta sejumlah bayaran. Harun dengan segera memberikan cek tanpa Norma ketahui merupakan cek tendang.
Dalam masa yang sama Harun telah menaruh hati kepada jururawat yang menjaga bapanya iaitu Halimah. Mereka saling bercinta dan telah berkahwin secara senyap tanpa diketahui oleh bapanya.
Tembelang mereka pecah apabila Norma datang berjumpa dengan Dato' Mahfiz mengadu tentang cek tendang yang diberikan oleh Harun konon untuk menutup mulutnya. Akhir cerita Harun didapati tak bersalah dan yang bersalah dalam hal ni ialah Norma kerana ingin memburuk-burukkan keluarga Harun. Oleh itu dia dihukum berkahwin dengan Dato' Mahfiz.

## Barisan pelakon

### Pelakon utama
* P. Ramlee sebagai Harun, anak kepada Datuk Mahfiz. Pengurus ladang dan kilang papan milik bapanya. Seorang bos yang jujur, amanah dan menjaga kebajikan para pekerja ladang dan kilang dibawah pengurusannya. Namun gemar berjoli pada hampir setiap malam. 
* Roseyatimah sebagai Halimah, jururawat Datuk Mahfiz yang menjadi isteri Harun pada penghujung cerita.
* A. R. Tompel sebagai Datuk Mahfiz, pemilik ladang dan bapak kepada Harun. 
* Ruminah Sidek sebagai Normah penyanyi kelab malam yang sering ditipu Harun dengan diberi cek tendang kepadanya. Bakal isteri Datuk Mahfiz pada penghujung cerita.
* Ibrahim Din sebagai Salleh, pemandu merangkap rakan baik kepada Harun. 
* Noran Nordin sebagai Edah, isteri Salleh

### Pelakon pembantu
* Sharif Babu sebagai Cetty Lingam, pemiutang yang meminjamkan wang kepada Harun. 
* Mak Enon sebagai Ainon, orang gaji Datuk Mahfiz. 
* Karim Latiff sebagai Rashid, pengurus Normah. 
* Idris Hashim sebagai Mr. Secretary, setiausaha Datuk Mahfiz. 
* Ahmad Dadida sebagai Karim, seorang supervisor di kilang papan milik Datuk Mahfiz. 
* Nor Jin sebagai datuk Halimah. Pekerja ladang Datuk Mahfiz selama 40 tahun. 
* Nasir P. Ramlee sebagai Jalil office boy
* Minah Hashim sebagai mak Halimah

### Pelakon kanak-kanak
* Sazali P. Ramlee sebagai Shazali (Shaly Boy), anak kepada Karim

### Penampilan khas
* Saloma sebagai Penyanyi Undangan lagu "Anak Bapak"

## Runut
* "Anak Bapak" nyanyian Saloma
* "Diam-Diam" dan "Ada Ubi Ada Batas" nyanyian Saloma (Ruminah Sidek)
* "Keroncong Kuala Lumpur" dan "Terbang Burung Terbang" nyanyian P. Ramlee
* "Kalau Jodoh Tak Ke Mana" nyanyian P. Ramlee dan Saloma (Roseyatimah)

## Skrip Filem
:b:Skrip Filem: Anak Bapak

## Pautan luar
* 
* ''Anak Bapak'' / 1968 - Filem Malaysia
*